Mališani danas krenuli u novi dječji vrtić: Sretni smo i uzbuđeni

Ukupno 52 vrtićarca krenula su 1. prosinca u novi dječji vrtić Jabučica u koprivničkome naselju Starigradu

Iz obitelji Dukarić u novi objekt od danas je krenulo dvoje djece, sestre Hana (3) i Ena (2).

“Presretna sam što smo dobili smještaj za obje naše djevojčice u novom vrtiću. Do sada nam je starija djevojčica bila u vrtiću, dok mlađa nije te je bio pravi izazov snaći se oko čuvanja te organizacije odlaska na posao.

Sada ćemo se ujutro puno lakše organizirati te doista s olakšanjem i bezbrižno ići na posao”, rekla je za službeni gradski portal mama Gabrijela Dukarić.

“Jako smo uzbuđeni i sretni. Vrtić nam je blizu te ćemo sada bez stresa i gužvi ujutro Lukasa ostaviti u vrtiću. Imamo i bebu od 4 mjeseca te ćemo kad bude dovoljno stara i nju upisati u vrtić”, kaže Ivana Strmecki za web koprivnica.hr.

U vrtiću djeluju tri odgojne skupine – jedna jaslička i dvije vrtićke. Riječ je o projektu vrijednom 8,4 milijuna kuna financiranom novcem Europskog poljoprivrednog fonda za ruralni razvoj.

Objava Mališani danas krenuli u novi dječji vrtić: Sretni smo i uzbuđeni pojavila se prvi puta na Danica.hr.