Koprivnica ima novi dječji vrtić, izgrađen je za šest mjeseci

Koprivnica je dobila novi dječji vrtić vrijedan 8,4 milijuna kuna. Vrtić u prigradskom naselju Starigradu uspešno je prošao tehnički pregled.

Dječji vrtić simpatična naziva Jabučica sufinanciran je novce Europskog poljoprivrednog fonda za ruralni razvoj.

Radove su u rekordnom roku izveli đurđevačka Bistra i međimurski Tehnix. Počeli su potkraj travnja, a dovršeni početkom studenoga.

“Novoizgrađeni objekt Jabučica uskoro će postati mjesto igre, smijeha, veselja i druženja za 60 koprivničkih mališana u tri odgojne skupine – jedna jaslička i dvije vrtićke.

Novi dječji vrtić u Krešimirovoj ulici u Starigradu / Foto: Grad Koprivnica

Zgrada novog vrtića obuhvaća tri grupe s pripadajućim prostorijama, višenamjensku dvoranu sa spremištem rekvizita i spremištem didaktičkih sredstava.

Tu su i prostori za odgojno-obrazovne djelatnike, kao i prostori sanitarija, energetsko-tehničkog bloka i distribucijske kuhinje. U sklopu vrtića uređeno je i vanjsko igralište.

Na prigodan obilazak novoizgrađenog dječjeg vrtića mediji su pozvani u ponedjeljak u 10 sati.

Objava Koprivnica ima novi dječji vrtić, izgrađen je za šest mjeseci pojavila se prvi puta na Danica.hr.